Agtjarige: Mangeloperasie en stop van Creche Guard Brain Fuel-aanvulling | Health24
Posted by: | 2019/11/25
Agtjarige: Mangeloperasie en stop van Creche Guard Brain Fuel-aanvulling
Goeiedag, Dokter. Hoe lank voordat operasie gedoen word, moet bg. omega-aanvulling gestop word? Moet Future Life-pap ook gestaak word? Dankie.
Eens op 'n tyd het dokters gevra dat kinders vir omtrent 'n week voor enige operasie geen Omega 3 aanvulling moet neem. Die rede hiervoor was dat die dokters bekommerd was dat Omega 3 bloeding veroorsaak het. menige studies het bewys dat dit nie waar is nie. dus kan jou dogter die Omega 3 aanvulling 48 urr voor die operaise stop en ook 48 uur na die mangel operasie weer begin. Dit is nie nodig om future Life te stop, maar soos gewoonlik sal jou dogter geen voedsel na 8 uur die nag voor die operasie sal kan eet nie. Om nie te stem nie, is ook ’n stem | Netwerk24
Om nie te stem nie, is ook ’n stem
Deur Aletta Simpson, Universiteit Stellenbosch 14 Maart 2019 10:47
Ek gaan stem. As jy ’n paar dae gelede vir my gevra het hoekom, sou ek jou nie kon antwoord nie.
Dis eers toe ek begin sit en skryf het aan hierdie stuk dat ek my gedagtes agtermekaar begin kry het.
Verder het ek vir my vriende begin vra of hulle gaan stem.
Almal kon die vraag beantwoord sonder om te huiwer, maar die meeste van hulle het ook nie regtig argumente gehad nie.
Ek gaan my bes doen om niemand van my politieke opinies te oortuig nie.
Ek sal jou eerder graag wil oortuig om te gaan dink oor hoekom jy stem of nie stem nie.
Sit jy jou teë, want die stelsel is op die koffie?
Jy bluf jouself as jy dink deur nie te stem nie is jy besig om nie aan die verkiesing deel te neem nie. Jy is.
Twee belangrike voorbeelde van waar mense wat nie gaan stem het nie, se stem getel het, is die Amerikaanse verkiesing van 2016 en die Brexit-referendum dieselfde jaar.
Kom ons sê daar moet drie mense stem vir iets. Die keuse is tussen tee en koffie. Een mens stem vir koffie en ’n ander vir tee en die derde een stem nie. Die derde persoon se stem bepaal dus die uitkoms van die “verkiesing”. Dit is die klassieke argument van hoekom ’n mens moet stem.
In ’n Instituut vir Sekerheidstudie-verslag deur Collette Schulz-Herzenberg genaamd “Voter Participation in the South African Elections of 2014”, sien ons uit dat 43% van mense in Suid-Afrika wat oud genoeg was om te gaan stem, verkies het om dit nie te doen nie.
Miskien sal ek jou nie daarvan kan oortuig om te gaan stem nie, maar ek wil jou tog net daarvan bewus maak dat om nie te stem nie, ook ’n stem is en dat jy dalk moet gaan uitvind wat presies hierdie “stem” in ons land sou beteken.
Dis miskien nie ’n meerderheid nie, maar dit is steeds ’n groot deel van die bevolking en indien hierdie mense sou kies om te gaan stem, sal dit beslis ’n uitwerking op die uitkoms van die verkiesing hê.
Nou, kom ons sê daar is twee mense wat moet stem – weer koffie of tee. Een stem vir koffie en die ander een stem nie. Koffie wen dus, nie omdat dit die gunsteling is nie, maar eerder omdat die tweede persoon gevoel het dit is nie die moeite werd om te gaan stem nie.
Dus, indien jy byvoorbeeld vir Hillary Clinton sou gestem het, maar jy kies dan om nie te gaan stem nie, tel iemand wat vir Donald Trump gaan stem het se stem meer. Dieselfde is waar van Brexit.
Dit is belangrik om te verstaan dat om nie te stem nie, nie ’n neutrale aksie is nie. Jy kan nie jou politieke verantwoordelikheid ignoreer nie.
Ongelukkig bevind alle mense hulself in ’n politieke stelsel waarvan hulle hulself nie kan distansieer nie. Dit is dalk vir jou ’n ontstellende feit, maar ons is uitgelewer aan hierdie stelsel. Ons stemreg is egter een van die maniere waarop ons daaraan kan deelneem.
Indien dit is wat jy probeer regkry, hoef jy seker nie te gaan stem nie, maar ek glo tog jou nie-stem het ook ’n uitwerking.
Ek gaan nie stem nie, ek bid eerder